
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/391/2011
	                                    Bucureşti, 14.02.2012 

                          PL x. 782/2011


RAPORT 

asupra proiectului de Lege pentru ratificarea celui de-al Cincilea Protocol Adiţional semnat la Sofia la 21 octombrie 2009, la Acordul privind Forţa Multinaţională de Pace din Europa de Sud-Est, semnat la Skopje la 26 septembrie 1998

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu proiectul de Lege pentru ratificarea celui de-al Cincilea Protocol Adiţional semnat la Sofia la 21 octombrie 2009, la Acordul privind Forţa Multinaţională de Pace din Europa de Sud-Est, semnat la Skopje la 26 septembrie 1998, trimis cu adresa nr. PL.x. 782 din 22 decembrie 2011 şi înregistrat cu nr. 32/391 din 27.11.2011. 

Proiectul de lege are ca obiect de reglementare ratificarea unui protocol adiţional de modificare a acordului SEEBRIG în sensul creării unor condiţii optime de participare la misiuni în sprijinul păcii. Principalele aspecte ale acestui protocol adiţional se referă la: modificarea nivelului de ambiţie, completarea echipamentelor de comunicaţii şi informatică, sprijinul naţiunii gazdă, împărţirea costurilor. 

2.  Comisia juridică, de disciplină şi imunităţi a avizat favorabil acest proiect de lege. 
3 Proiectul de lege face parte din categoria legilor ordinare, potrivit prevederilor art. 73 alin. (3) din Constituţia României, republicată.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
5.  La lucrările Comisiei au fost prezenţi 19 deputaţi din totalul de 22 de membri.


În urma dezbaterilor, în şedinţa din 14 februarie 2012, membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestei iniţiative legislative. 


Datorită unor erori materiale, în conformitate cu prevederile art. 72 alin. (3) şi (4) din Legea nr. 24/2000 privind normele de tehnică legislativă, textele în cauză au fost modificate de iniţiator, în vederea înlocuirii lor, cu texte în limba română ştampilate şi semnate pentru conformitatea documentului cu originalul, anexate prezentului raport.

